Ejeren af Stenpladsen Stinesminde har i 7 år forsøgt at få lov til at placere en jollehavn med plads til 11 både i fiskerlejet. Nordjyllands Amt sagde endegyldigt nej den 24. oktober sidste år. Alligevel forsøger ejeren nu igen. - Vi behandler selvfølgelig sagen, men jeg håber da at mine kolleger er klar over det ansvar kommunen har fået med kommunalreformen. Nemlig at vi har ansvaret for at beskytte naturen, siger Karen Touborg (SF), Næstformand, Teknik- og Miljøudvalget, Mariagerfjord Kommune For at skabe plads til 11 bådpladser skal der dispenseres fra både Naturbeskyttelseslovens §3, fordi Stenpladsen delvist består af beskyttet natur og fra strandbeskyttelseslinjen. - Vi kæmper imod at bryde strandbeskyttelseslinjen, og det vil vi også gøre her, siger Ole Guldberg, Formand for Danmarks Naturfredningsforening i Mariagerfjord Kommune

Referat:
Danmarks Naturfredningsforening og næstformand i Teknik og Miljøudvalget i Mariagerfjord Kommune bakker op om borgerne i fiskerlejet - og ser skeptisk på en ny jollehavn.